বড় ক্ষতির শিকার হচ্ছে ইউক্রেনীয় সেনারা: ওয়াগনার প্রধান
রাশিয়ার ভাড়াটে সেনাবাহিনী ওয়াগনার গ্রুপের প্রধান ইয়েভগিনি প্রিগোজিন দাবি করেছেন, দোনবাস প্রদেশের বাখমুত শহরে বড় ক্ষতির শিকার হচ্ছেন ইউক্রেনীয় সেনারা।







শুক্রবার সামাজিক যোগাযোগমাধ্যম টেলিগ্রামে বাখমুতের সর্বশেষ পরিস্থিতি নিতে তিনি এসব কথা বলেন। খবর আলজাজিরার।




ইয়েভগিনি প্রিগোজিন বলেন, না, ইউক্রেনের সেনারা কোথাও পালিয়ে যাচ্ছে না। ইউক্রেনের সেনারা রক্তক্ষয়ী লড়াই করে বাখমুতকে রক্ষার চেষ্টা করছে। তবে এতে তারা বড় ক্ষতির শিকার হচ্ছে।
তিনি বলেন, আরেকটি বিষয় যেটি উল্লেখ করতে হয় সেটি হলো— ইউক্রেনীয় সেনাদের ঘিরে আমাদের অবস্থান ধরে রাখতে হবে।
রুশ প্রেসিডেন্ট ভ্লাদিমির পুতিনের ঘনিষ্ঠ প্রিগোজিন জানান, রুশ সেনাদের এখন বাখমুতের মূল শহরে নজর দিতে হবে। তবে তার দাবি, ওয়াগনার সেনারা শহরের দিকে এগিয়ে যাচ্ছে।
অপরদিকে বাখমুতের সর্বশেষ পরিস্থিতি নিয়ে ওয়াগনার প্রধান বলেন, বাখমুতে ৮০০টি সুউচ্চ ভবন আছে। যদি আমরা প্রত্যেকটির কথা বলি, তা হলে আমাদের কথা শুনে আপনারা কাহিল হয়ে যাবেন। যখন আমরা বাখমুত দখল করব তখন এ নিয়ে কথা বলব।

রাশিয়ার ভাড়াটে সেনাবাহিনী ওয়াগনার গ্রুপের প্রধান ইয়েভগিনি প্রিগোজিন দাবি করেছেন, দোনবাস প্রদেশের বাখমুত শহরে বড় ক্ষতির শিকার হচ্ছেন ইউক্রেনীয় সেনারা।